04/11/2010 | Administración LocalMunicipal
Oleiros
Persoal
Convocatoria e bases para a cobertura, por persoal laboral fixo, de catro prazas de auxiliares de emerxencias e protección civil

Por resolución número 4634/10, do 21 de outubro, aprobouse a convocatoria e bases específicas para a cobertura, por persoal laboral fixo, de catro prazas de auxiliares de emerxencias e protección civil. O prazo de presentación de solicitudes (20 días naturais) comezará ao día seguinte da publicación do anuncio desta convocatoria no B. O. E. Esta convocatoria específica constitúe o desenvolvemento das bases da convocatoria unitaria (cuxo texto íntegro publicouse no BOP nº 72, do 20/04/2010 e a súa modificación no B. O. P. nº 113, do 17/06/2010) para a provisión de prazas vacantes convocadas por esta Corporación para o ano 2010 e seguintes. Concurso – Oposición libre Catro prazas de auxiliares de protección civil, persoal laboral fixo. Percibirán as retribucións correspondentes ao grupo E, segundo a clasificación dada pola Lei 30/84, do 2 de agosto, de medidas para a reforma da función pública, e demais retribucións complementarias consonte os acordos adoptados pola Corporación para o efecto e concretados na relación orzamentaria. Os aspirantes precisan estar en posesión do certificado de escolaridade ou equivalente e dos permisos de conducir C, B e BTP, ou en condición de obtelo na data de remate do prazo de admisión de instancias. As taxas que hai que pagar por dereitos serán as establecidas de acordo coa Ordenanza fiscal reguladora. Fíxanse na actualidade en once euros e cincuenta e cinco céntimos de euro (11,55 €). Non terá carácter eliminatorio e avaliaranse: a) Experiencia profesional ata un máximo de 9 puntos: Por cada mes completo de servizos prestados en calquera das administracións públicas ou en empresas privadas, en postos de traballo da mesma categoría ou natureza: 0,3 puntos. b) Formación (cursos, seminarios, congresos, xornadas) ata un máximo de 4 puntos: Por cada acreditación de cursos realizados, sempre que se atopen relacionados coas funcións propias a desenvolver e organizados ou avalados por unha administración pública ou universidade.: De 0 a 10 horas de duración: 0,05 puntos De 11 a 20 horas de duración: 0,10 puntos De 21 a 40 horas de duración: 0,20 puntos De 41 a 100 horas de duración: 0,40 puntos De 101 a 200 horas de duración: 0.50 puntos De duración superior a 200 horas: 1 punto Por participación como docente en actividades formativas, sempre que se atopen relacionadas coas funcións propias a desenvolver e organizados por unha administración pública ou universidade.: Por cada hora de formación: 0,02 puntos c) Outros méritos, ata un máximo de 1 punto: Por cada un dos permisos de conducción seguintes: A, D ou E:0,10 puntos Estar en posesión de titulación que habilite para o manexo de embarcacións: 0,40 puntos Ser voluntario dunha agrupación de voluntarios de protección civil cunha antigüidade mínima de 3 anos: 0.30 puntos. Os méritos alegados polos aspirantes deberán acreditarse do seguinte xeito e dentro do prazo de presentación de instancias: - Os servizos prestados na Administración pública, mediante certificación expedida pola autoridade ou funcionario competente, que reflicta os labores realizados. - Os servizos prestados en empresas privadas, mediante a presentación inescusable do modelo oficial de certificado de empresa ou certificado de vida laboral aos que se deberán acompañar, inescusablemente, os contratos de traballo debidamente rexistrados polo INEM. - Non se computarán os servizos inferiores ao mes, entendéndose estes de trinta días. Deduciranse proporcionalmente aqueles servizos prestados a tempo parcial. - Os diplomas ou documentos que acrediten a realización dos cursos deberán expresar a duración en horas ou xornadas completas e, expresar con suficiente claridade o seu contido básico. - Os cursos nos que non se exprese duración serán valorados coa puntuación mínima. No suposto de que a duración do curso se exprese en días establécese unha equivalencia de 5 horas por cada día de curso. Só se valorarán os méritos que o tribunal considere suficientemente acreditados que, en todo caso, deberán ser acreditados mediante documentos orixinais ou fotocopias compulsadas dentro do prazo de presentación de instancias. A puntuación máxima da fase de concurso non poderá exceder de 14 puntos. A puntuación obtida nesta fase publicarase no taboleiro de anuncios do Concello e en ningún caso se poderá aplicar coa finalidade de superar os exercicios da fase de oposición. Primeiro exercicio.- Obrigatorio e eliminatorio, consistirá en realizar as seguintes probas físicas: a) Salto de lonxitude a pes xuntos sen carreira. Partindo da posición erguida, realizarase un salto sen pisar a liña de inicio cos pes xuntos e sen carreira. Tomarase como medida, dende a liña de inicio ata o sinal mais atrasado do salto realizado. Marca mínima para homes de 2,05 metros e para mulleres de 1.80 metros. b) Flexión de brazos en barra horizontal: a. Homes: suspendido da barra, coa presa das mans cara adiante, brazos e pernas completamente extendidos, os pes sen tocar o chan, levantar o corpo cos brazos ata que o queixo supere a barra e logo descender o corpo ata que os brazos queden completamente extendidos. Número mínimo de repeticións válidas: 6 b. Mulleres: suspendida da barra, coa presa das mans cara atrás, brazos flexionados e os pes sen tocar o chan, permanecer suspendidas cos brazos flexionados, co queixo superando a barra, e cadeira e pernas totalmente extendidas. Permanecer nesta posición un tempo mínimo de 50 segundos. c) Carreira de velocidade 50 metros. Partindo da posición de pé, detrás da liña de saída, deberase percorrer unha distancia de 50 metros en pista sen saírse desta. Tempo máximo para homes de 9 segundos e 10 segundos para as mulleres. d) Carreira de resistencia 1000 metros. Partindo da posición de pé, detrás da liña de saída, deberase percorrer unha distancia de 1000 metros en pista. Tempo máximo para homes de 4 minutos 10 segundos e 4 minutos minutos 50 segundos para mulleres. e) Natación 50 metros libres en piscina de 25 metros: o aspirante deberá situarse dentro do vaso da piscina cunha man agarrada ao borde do vaso da piscina e deberá percorrer unha distancia de 50 metros a nado libre sen tocar o chan nin as corcheiras nun tempo máximo de 48 segundos para os homes e 58 segundos para as mulleres. Estas probas realizaranse na orde que dispoña o tribunal, dispoñendo os aspirantes de dous intentos, a excepción da proba e) de natación, que soamente terá un intento. Únicamente pasarán a realizar a seguinte proba aqueles que acaden a marca mínima sinalada para cada proba, quedando os restantes eliminados. Segundo exercicio.- De carácter obrigatorio e eliminatorio, consistirá nun exercicio escrito tipo test sobre as materias contidas no programa no anexo as presentes bases. Este exercicio terá 50 preguntas a responder nun tempo máximo de 60 minutos. A respostas incorrectas restarán 0,3 puntos. Terceiro exercicio.- De carácter obrigatorio e eliminatorio. Consistirá na realización dunha proba práctica sobre as funcións e traballos a desenvolver no posto de traballo, tendo en conta o temario que figura no anexo as presentes bases (primeiros auxilios, excarcelación de vehículos, incendios, manexo vehículos, manexo embarcacións, inundacións, rescate en altura, etc). Cuarto exercicio.- Obrigatorio e eliminatorio para aqueles aspirantes que non acreditasen estar en posesión –dentro do prazo de presentación de instancias- do título acreditativo do certificado de iniciación na lingua galega ou Celga 3 expedido polo organismo oficial para o efecto. Consistirá na tradución dun texto facilitado polo tribunal do castelán ao galego nun tempo máximo de trinta minutos. Quinto exercicio.- De carácter obrigatorio e non eliminatorio. Consistente en realizar unha entrevista persoal que versará sobre as tarefas a desenvolver no posto de traballo e a súa relación coa experiencia profesional do aspirante para tal fin. A cualificación do primeiro exercicio será de “apto” ou “non apto”. A declaración de “non apto” nalgunha das probas que figuran neste exercicio suporá que o aspirante quedará eliminado, non pudiendo continuar coa práctica das restantes probas. A cualificación do segundo exercicio será de 0 a 15 puntos, sendo necesario acadar 7,5 puntos para aprobar. A cualificación do terceiro exercicio será de 0 a 15 puntos, sendo necesario acadar 7,5 puntos para aprobar. Neste exercicio cada membro do tribunal outorgará unha puntuación de 0 a 15 puntos. As cualificacións adoptaranse sumando as puntuacións outorgadas polos distintos membros do tribunal e dividindo o total polo número de asistentes a aquel, sendo o cociente resultante a calificación definitiva. O cuarto exercicio se avaliará como Apto ou Non apto. O quinto exercicio cualificarase ata un máximo de cinco puntos. A cualificación definitiva do concurso - oposición será o resultado da suma das puntuacións outorgadas polo tribunal en cada un dos exercicios que compoñen a fase de oposición e a puntuación resultante da fase de concurso. No caso de producirse empate nas puntuacións obtidas por varios aspirantes, decidirá a puntuación obtida na fase de oposición. En caso de que persista o empate decidirase por sorteo. Na resolución do concurso - oposición o tribunal rexerase polo establecido nesta convocatoria específica. De tal xeito, despois de rematar as probas o tribunal proporá a contratación como persoal laboral fixo aos aspirantes que, na suma total de puntuacións asignadas no concurso e na oposición obtivesen a maior puntuación, non podendo declarar que superaron as probas un número maior de aspirantes ás das prazas convocadas. Contra a resolución que aproba estas bases, que esgota a vía administrativa, poderán os interesados interpoñer recurso potestativo de reposición ante o alcalde ou órgano delegado no prazo dun mes contado a partir do día seguinte ao da publicación deste anuncio no Boletín Oficial da Provincia da Coruña, de conformidade co establecido na Lei 30/1992 do 26 de novembro de réxime xurídico das administracións públicas e procedemento administrativo común, segundo a redacción dada pola Lei 4/1999 do 13 de xaneiro, ou recurso contencioso-administrativo ante o Xulgado Contencioso-Administrativo da Coruña, no prazo de dous meses desde o citado día. Tema 1.- A Constitución española de 1978. Características. Estructura e contido. Principios xerais. Tema 2.- Dereitos e deberes fundamentais dos españois. Tema 3.- O goberno e a administración na constitución española. Relación entre o Goberno e as cortes xerais. Tema 4.- O municipio: concepto, elementos e competencias. Tema 5.- A organización municipal. O Concello. Organos básicos: alcalde, tenentes de alcalde, pleno e xunta de goberno local. Organos complementarios. Tema 6.- A potestade regulamentaria das entidades locais: ordenanzas, regulamentos e bandos. Tema 7.- O acto administrativo: concepto e clases. Elementos. Requisitos: motivación e forma. Os actos da administración en réxime xurídico privado. Tema 8.- O termo municipal de Oleiros, xeografía, rueiro e población. Tema 9.- As comunidades autónomas: constitución e competencias. O estatuto de autonomía de Galicia. Estructura e disposicións xerais. Tema 10.- Regulamento da agrupación de voluntarios de protección civil de Oleiros. Tema 11.- Ordenanza municipal que regula o uso das praias do Concello de Oleiros. Tema 12.- PLATERGA. Definición e obxectivos. Riscos naturais e inducidos polo home. Interconexión de riscos. Organización do plan territorial. Tema 13.- Lei 2/85 sobre Protección civil. Tema 14.- Real Decreto 407/1992, polo que se aproba a norma básica de Protección Civil. Tema 15.- Lei 5/2007 de Emerxencias de Galicia. Tema 16.- Incendios urbans e forestais. Tipos Tema 17.- Rescate en altura. Tema 18.- Accidentes de tráfico. Excarceración. Mercadorías perigosas. Tema 19.- Teoría da extinción: métodos de extinción, axentes extintores. Tema 20.- Primeiros auxilios: RCP Básica e instrumentalizada. Atrangatamentos. Queimaduras. Feridas. Hemorraxias. Oleiros, 26 de outubro de 2010 A primeira tenente de alcalde Delegada de Interior Noemi Carmen Oscar Anibal Hamdy Do Pazo